Document ID: 32005R2040

A BIZOTTSÁG 2040/2005/EK RENDELETE
(2005. december 14.)
a sertéshúságazatra vonatkozó importszabályozás alkalmazási szabályainak a Bulgáriával és Romániával kötött Európa-megállapodások keretében történő megállapításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a sertéshús piacának közös szervezéséről szóló, 1975. október 29-i 2759/1975/EGK tanácsi rendeletre (1) és különösen annak 8. cikke (2) bekezdésére,
mivel:
(1)
Az egyrészről az Európai Közösségek és azok tagállamai, valamint másrészről a Bolgár Köztársaság közötti társulás létrehozásáról szóló Európa-megállapodás kereskedelmi vonatkozásainak a felek közötti új kölcsönös mezőgazdasági engedményekről folyó tárgyalások eredményei figyelembevételével történő kiigazításáról szóló jegyzőkönyv elfogadásáról szóló, 2002. december 19-i 2002/18/EK tanácsi határozat (2), és az egyrészről az Európai Közösségek és azok tagállamai, valamint másrészről Románia közötti társulás létesítéséről szóló Európa-megállapodás kereskedelmi vonatkozásainak a felek közötti új kölcsönös mezőgazdasági engedményekről folyó tárgyalások eredményei figyelembevételével történő kiigazításáról szóló jegyzőkönyv elfogadásáról szóló, 2003. április 8-i 2003/286/EK tanácsi határozat (3) engedményekről rendelkezik az ezen megállapodások szerint megnyitott, bizonyos sertéshústermékek behozatalára vonatkozó vámkontingensek tekintetében.
(2)
A Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság az Európai Unióhoz történt csatlakozásának figyelembevétele céljából, az egyrészről az Európai Közösségek és azok tagállamai, valamint másrészről a Bolgár Köztársaság közötti társulás létrehozásáról szóló Európa-megállapodás kiegészítő jegyzőkönyvének megkötéséről szóló, 2005. április 18-i 2005/430/EK, Euratom tanácsi és bizottsági határozat (4), és a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság az Európai Unióhoz történt csatlakozásának figyelembevétele céljából, az egyrészről az Európai Közösségek és azok tagállamai, valamint másrészről Románia közötti társulás létrehozásáról szóló Európa-megállapodás kiegészítő jegyzőkönyvének megkötéséről szóló, 2005. április 25-i 2005/431/EK, Euratom tanácsi és bizottsági határozat (5) további engedményekről rendelkezik sertéshústermékek tekintetében.
(3)
A mezőgazdasági termékekre vonatkozó behozatali és kiviteli engedélyek és előzetes rögzítési igazolások rendszerének alkalmazására kialakított részletes közös szabályok megállapításáról szóló, 1291/2000/EK bizottsági rendelettel (6) összhangban, a rendelkezések nyilvántartása a behozatali engedélyeken alapul. Meg kell határozni az engedélykérelmek benyújtási módszereit, valamint azon információkat, amelyeket az engedélykérelmeknek és az engedélyeknek tartalmazniuk kell.
(4)
Ezenfelül rendelkezni kell a várakozási időt követően kibocsátandó engedélyekről, szükség esetén egy egyszerű elfogadási százalékot használva.
(5)
A mennyiségek helyes gazdálkodása érdekében az engedélyek lejártának határidejét minden kontingensév végére kell megszabni.
(6)
Annak érdekében, hogy a rendszer hatékony működését biztosítsák, a rendszerben alkalmazott vámbiztosíték mértékét rögzíteni kell. A sertéshúságazatban lévő spekulációs tényező kockázata miatt a kereskedőknek az említett rendszerhez történő hozzáférésének pontos feltételeit meg kell határozni.
(7)
A rendszer megfelelő működése érdekében a tagállamoknak közölniük kell a Bizottsággal a ténylegesen behozott mennyiségekre vonatkozó pontos információkat. Az egyértelműség érdekében a mennyiségekre vonatkozó információt a tagállamok egységes formanyomtatványon küldik meg a Bizottságnak.
(8)
Annak érdekében, hogy az új rendelkezésekre való áttérés zökkenőmentesen történjen, és különösen hogy a kiegészítő jegyzőkönyv keretében 2005 július 1-jétől felmutatott engedélyekkel történt, 09.4752 és 09.4756 tételszámú termékek behozatala részesüljön a 0 %-os vámkedvezményben, a kifizetett többletösszegek visszafizetését elő kell írni, a Közösségi Vámkódex létrehozásáról szóló, 1992 október 12-i 2913/92/EGK tanácsi rendeletben (7), valamint a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993 július 2-i 2454/93/EGK bizottsági rendeletben előírtaknak megfelelően (8).
(9)
A Cseh Köztársaságnak, Észtországnak, Ciprusnak, Lettországnak, Litvániának, Magyarországnak, Máltának, Lengyelországnak, Szlovéniának és Szlovákiának az Európai Unióhoz történő csatlakozását követően, a Bolgár Köztársasággal, a Cseh Köztársasággal, a Szlovák Köztársasággal, Romániával, a Lengyel Köztársasággal és a Magyar Köztársasággal aláírt Európa-megállapodás keretében a sertéshúságazatra vonatkozó alkalmazási szabályainak megállapításáról szóló, 1997 szeptember 29-i 1898/97/EK bizottsági rendelet (9) már csak Bulgáriára és Romániára vonatkozik. Következésképpen az 1898/97EK rendeletet hatályon kívül kell helyezni, és új rendeletet kell elfogadni az Európa-megállapodások sertéshús-ágazati piaci vetületének alkalmazási szabályai meghatározásáról ezen két ország vonatkozásában.
(10)
A behozandó mennyiségeket július 1-jén kezdődő időszakokra szabják ki.
(11)
A Bulgáriával és Romániával kötött Európa-megállapodás kiegészítő jegyzőkönyve az utolsó jóváhagyási okmány benyújtását követő hónap első napján lép hatályba.
(12)
Bulgária esetén a Európa-megállapodás kiegészítő jegyzőkönyvének hatályba lépésének napja 2005. július 1. Ezért Bulgária esetén e rendeletet a fent említett dátumtól kezdve kell alkalmazni.
(13)
Románia esetén a Európa-megállapodás kiegészítő jegyzőkönyvének hatályba lépésének napja 2005. augusztus 1. Ezért Románia esetén e rendeletet ezen dátumtól kezdve kell alkalmazni.
(14)
Az e rendeletben előírt intézkedések összhangban vannak a Sertéshúspiaci Irányítóbizottság véleményével,
ELFOGADTA EZT A RENDELETET:
1. cikk
Minden olyan, Bulgáriából, illetve Romániából a Közösségbe irányuló behozatal, amely a 2003/286/EK és 2005/430/EK határozat, valamint a 2003/18/EK és 2005/431/EK határozat által meghatározott intézkedések keretébe tartozik, és olyan termékekre vonatkozik, amelyek az e rendelet I. mellékletében szereplő 09.4671, 09.4752, illetve 09.4756 tételszám alá tartoznak, behozatali engedély bemutatásához kötött.
Azok az éves mennyiségek, amelyekre ezek az intézkedések vonatkoznak, valamint a Közös Vámtarifa vámilletékeiből adott kedvezmények az I. mellékletben kerülnek felsorolásra, minden egyes vámkontingensre, amelynek a tételszáma az említett mellékletben szerepel.
2. cikk
Az 1. cikkben említett éves mennyiségeket négy időszakra kell elosztani a következőképpen:
a)
a július 1-jétől szeptember 30-ig terjedő időszakra 25 %;
b)
az október 1-jétől december 31-ig terjedő időszakra 25 %;
c)
a január 1-jétől március 31-ig terjedő időszakra 25 %;
d)
az április 1-jétől június 30-ig terjedő időszakra 25 %.
3. cikk
(1) A kérelmezőknek olyan természetes vagy jogi személyeknek kell lenniük, akik a kérelem benyújtásának időpontjában tagállamuk illetékes hatóságai számára kielégítő módon igazolni tudják, hogy legalább a megelőző tizenkét hónapban harmadik országokkal a sertéshúságazatban aktív kereskedelmet folytattak.
A termékeiket végső fogyasztóknak értékesítő kiskereskedelmi vállalkozások és éttermek nem lehetnek részesei az 1. cikk által előírt rendszernek.
(2) Az engedélykérelmek az I. mellékletében meghatározott tételszámok közül csak egyre vonatkozhatnak.
A kérelmek vonatkozhatnak több különböző KN-kód alá tartozó olyan termékekre, amelyek egy országból származnak. Ebben az esetben az engedélykérelem 16. rovatában, illetve annak 15. rovatában fel kell tüntetni minden KN-kódot, illetve a vonatkozó termékek leírását.
A kérelemnek legalább 1 tonna termék behozatalára kell vonatkoznia, és az annak alapján behozni kívánt mennyiség az érintett tételszám keretében a 2. cikk szerint időarányosan rendelkezésre álló teljes mennyiség legfeljebb 25 %-át teheti ki.
(3) Az engedélykérelem és az engedély 8. rovatában fel kell tüntetni a származási országot. Az engedély kizárólag az említett országból származó termékek behozatalára érvényes.
(4) Az engedélykérelem és engedély 20. rovatának tartalmaznia kell a II. mellékletben található bejegyzések egyikét.
(5) Az engedély 24. rovatának tartalmaznia kell a III. mellékletben felsorolt jelölések egyikét.
4. cikk
(1) Az engedélykérelmet csak a 2. cikkben meghatározott egyes időszakokat megelőző hónap első hét napján lehet benyújtani.
(2) Behozatali engedély iránti kérelem elfogadására csak akkor kerülhet sor, ha a kérelmező írásban kijelenti, hogy a 2. cikkben említett időszakra nem nyújtott be és nem is fog benyújtani a benyújtás tagállamában vagy másik tagállamban további, ugyanannak a tételszámnak a termékeire vonatkozó kérelmet. Amennyiben egy kérelmező egynél több kérelmet nyújt be az ugyanazon tételszám alá tartozó termékekre vonatkozóan, az általa benyújtott összes kérelmet érvénytelennek kell tekinteni.
(3) A tagállamok legkésőbb a kérelem benyújtásának határidejét követő harmadik munkanapon értesítik a Bizottságot az érintett tételszámok alá tartozó termékekre benyújtott kérelmekről, termékek szerinti bontásban. Az ilyen értesítésnek tartalmaznia kell a kérelmezők és a tételszámonként kérelmezett mennyiségek listáját.
Valamennyi értesítést elektronikus úton vagy faxon a IV. mellékletben bemutatott mintának megfelelően kell elküldeni, amennyiben nem érkezett kérelem, illetve a IV. és V. mellékletben bemutatott mintának megfelelően, amennyiben sor került ilyen kérelem benyújtására.
5. cikk
(1) A Bizottság, amint lehet, dönt arról, hogy az engedélykérelmeknek milyen mértékben lehet eleget tenni.
Amennyiben a benyújtott engedélykérelmekben szereplő mennyiségek meghaladják a rendelkezésre álló mennyiséget, úgy a Bizottság egységes elfogadási százalékot rögzít a kérelmezett mennyiségekre.
Ha a benyújtott engedélykérelmekben feltüntetett mennyiség nem éri el a rendelkezésre álló mennyiséget, a Bizottság meghatározza, hogy a 2. cikkben említett következő időszakban rendelkezésre álló mennyiség mennyivel növelhető.
(2) Az (1) bekezdéssel összhangban az engedélyeket a Bizottság döntését követően a lehető leghamarabb ki kell bocsátani.
(3) Az engedélyek a Közösség egész területén érvényesek.
6. cikk
A tagállamok a I. mellékletben meghatározott minden egyes éves időszakot követő negyedik hónap végéig tájékoztatják a Bizottságot az abban az időszakban az e rendelet alapján ténylegesen behozott mennyiségekről.
Minden értesítéshez - ezen belül az arról szóló értesítéshez is, hogy nem történt behozatal - a VI. mellékletben bemutatott mintát kell használni.
7. cikk
(1) A behozatali engedélyek - az 1291/2000/EK rendelet 23. cikkének (2) bekezdése alkalmazásában - a tényleges kibocsátástól számított 150 napig érvényesek.
Érvényességük azonban kibocsátásuk évében, június 30-án jár le.
(2) Az e rendelet értelmében kibocsátott behozatali engedélyeket nem lehet átruházni.
8. cikk
A behozatali engedély iránti kérelmekhez 100 kilogrammonként 20 euro biztosítékot kell nyújtani.
9. cikk
Amennyiben e rendelet másképp nem rendelkezik, az 1291/2000/EK rendelet rendelkezéseit kell alkalmazni.
Az 1291/2000/EK rendelet 8. cikke (4) bekezdésétől eltérve az e rendelet alapján behozott mennyiségek nem haladhatják meg a behozatali engedély 17. és 18. rovatában szereplő mennyiségeket. Az engedély 19. rovatába ezért a „0” értéket kell írni.
10. cikk
Az e rendelet keretében történő behozatalra vonatkozó eredeti szabályok megfelelnek a Bulgáriával aláírt Európa-megállapodás 4. jegyzőkönyvében, valamint Romániával aláírt Európa-megállapodás 4. jegyzőkönyvében meghatározott szabályoknak.
11. cikk
A 2005. július 1-jétől figyelembe vett, a jogszerűen fizetendő összeget meghaladó vámokat visszatérítik vagy elengedik.
E célból az érintett személyek benyújthatják erre vonatkozó kérelmüket, a Közösségi Vámkódex létrehozásáról szóló 2913/92/EGK rendelet 236. cikke rendelkezéseinek, valamint a 2454/93/EGK rendeletvonatkozó végrehajtási intézkedéseinek megfelelően.
12. cikk
Az 1898/97/EK rendelet 2005. július 1-jével hatályát veszti.
Azonban 2005 július 31-ig érvényes Romániából származó behozatal esetén.
Az 1898/97/EK rendeletnek megfelelően a 2005. július 1-jétől 2005. szeptember 30-ig, 2005. október 1-jétől 2005. december 31-ig és 2006. január 1-jétől március 31-ig terjedő időszakra kibocsátott engedélyek e rendelet értelmében is ugyanarra az időszakra vonatkozóan érvényesek.
Az e rendeletben előírt azon mennyiségek, amelyek a 2005. július 1-jétől 2005. szeptember 30-ig, 2005. október 1-jétől 2005. december 31-ig és 2006. január 1-jétől március 31-ig terjedő időszakra az 1898/97/EK rendelet értelmében nem kerültek kijuttatásra, 2006. április 1-jétől 2006. június 30-ig a piacon rendelkezésre álló mennyiséghez hozzáadódnak.
13. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Bulgáriából származó behozatalok esetén 2005 július 1-jétől alkalmazandó.
Romániából származó behozatalok esetén 2005 augusztus 1-jétől alkalmazandó.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2005. december 14-én.

Labels: 3
17
18